Marinens Flyvebaatfabrikk M.F.1

M.F.1 var et toseters, enmotors skolefly bygget for Marinens flygevåpen av Marinens flyvebaatfabrikk.

I 1914 ble det bestemt at det skulle bygges tre fly for utdannelse av piloter til Marinens Flyvevæsen, som det het den gang. Man valgte å bygge flyene etter modell av flottørutgaven av det velprøvde Maurice Farman MF.7. I løpet av produksjonsprosessen ble det bestemt å bygge ett fly i tillegg, i alt fire. 
Grunnet utbruddet av første verdenskrig var det vanskelig å få tak i gode motorer til flyene. Det eneste tilbudet viste seg å være amerikanske Hall-Scott sekssylindrede rekkemotorer med 110 til 130 hk. Motorene viste seg å være temmelig upålitelige.

Det første av flyene fløy for første gang i 1915. Tre av flyene havarerte i løpet av to år, og det ble besluttet å bygge ytterligere to fly i 1917 og 1918, utstyrt med Scania Vabis-motorer på 100 hk.Arnesen, 2003 Disse ble etter hvert bygd om til M.F.2. Det siste flyet av type M.F.1 ble utrangert i 1922. 

Referanser

Kilder
Norske militærfly : 1912-1940 (Odd Arnesen, 2003)

Kategori:Treningsfly
Kategori:Luftfartøy produsert i Norge
Kategori:Enmotors skyvefly
Kategori:Sjøfly